স্থানীয়দের বরাত দিয়ে নবীগঞ্জ থানার ভারপ্রাপ্ত কর্মকর্তা (ওসি) আতাউর রহমান জানান, আমিনা বেগমকে তার বসতঘরে রাতে কে বা কারা হাত-পা বেঁধে গলা কেটে হত্যা করে বিছানায় বালিশ চাপা দিয়ে রেখে যায়। সকালে আমিনা বেগমের ছেলে আমির আহমদ তার মাকে ডাকতে গেলে ঘরের দরজা খোলা দেখে। এ সময় ঘরে ডুকে দেখেন বিছানায় তার মায়ের হাত-পা বাঁধা লাশ। গলার উপর বালিশ চাপা দেওয়া রয়েছে। বালিশ সরিয়ে দেখেন গলা কাটা। এ সময় সে চিৎকার করলে পাড়া প্রতিবেশীরা ছুটে আসেন। পরে পুলিশকে খবর দেওয়া হলে পুলিশ এসে আমিনা বেগমের গলা কাটা লাশ উদ্ধার করে ময়নাতদন্তের জন্য হবিগঞ্জ সদর আধুনিক হাসপাতাল মর্গে পাঠায়।